Hi hem estat esplèndidament. És suficient per una parella + infant o convidat. Està a pocs minuts de les platges i del centre del poble. La terrassa té unes precioses vistes de l'església, el poble, el mar i la muntanya. El carrer és força tranquil, tot i que si es dorm amb les finestres obertes poden molestar els cotxes i sobretot les motos que passen. Però nosaltres vam descansar molt bé en general (incloses les migdiades) i també hi ha un ventilador per si no es volen obrir finestres. A més a més, és relativament fàcil d'accedir en cotxe i té un aparcament a prop. Quan vam arribar el pis estava net. En Guille i la seva germana van ser molt atents en tot moment, ens van deixar una trona i bressol per la filla, i fins i tot ens van ajudar a trobar aparcament. En contrapartida, la nevera és molt petita i no hi ha rentaplats. En general, és una bona opció per gaudir uns dies de Cadaqués. Repetiríem!